Liiklusinfo 11.12.2018
Eelmise ööpäeva jooksul tabati 6 alkoholi tarvitanud mootorsõiduki juhti.
Liiklusõnnetused
11.12.2018 kella 16.09 ajal toimus liiklusõnnetus Tallinnas Sõpruse pst ja Koskla tn ristmikul, kus 57-aastane naine sõitis sõiduautoga Volkswagen Sharan foori keelava tulega otsa ülekäigurajal teed ületanud jalakäijale, 25-aastasele naisele. Jalakäija toimetati Põhja-Eesti Regionaalhaiglasse.
11.12.2018 kella 18.00 ajal toimus liiklusõnnetus Tallinnas Laagna tee ja Varraku silla ristmikul, kus 30-aastane mees ei andnud sõiduautoga Renault Megane teed peateel liikunud sõiduautole Toyota Corolla, mida juhtis 29-aastane mees. Toyotas viibinud kaasreisija, 2-aastane poiss toimetati Tallinna Lastehaiglasse kontrolli.